text: Statsministeren er på plads til åbningen
  04 juli 2013 kl. 17.03
  Statsminister Helle Thorning-Schmidt er nu blandt de mange tilskuere på Bkue Water Arena i Esbjerg til åbningsceremonien. Hun ankom til stadion kort før kl. 19 torsdag aften og blev mødt af glade idrætsfolk, der gik i optog på Gl. Vardevej.
  - Det er mit første landsstævne nogensinde og jeg glæder mig til åbningsceremonien, sagde statsministeren til TV SYD ved ankomsten.
  Hun fortalte også, at hun ikke har været idrætsaktiv selv. 
  - Jeg har danset meget jazzballet i min ungdom - men det er det nærmeste jeg har været ved aktiv sport, fortalte Helle Thorning-Schmidt med et smil.
  